UAC โชว์กำไรไตรมาส 3 กระฉูด 80% แตะ 58 ลบ. รับรายได้ธุรกิจเทรดดิ้งโตทะลัก
UAC รายงานกำไรไตรมาส 3/64 โตกระฉูด 80% แตะ 58 ลบ. จากปีก่อน 32 ลบ. รับรายได้ธุรกิจเทรดดิ้งโตทะลัก ส่วนงวด 9 เดือนแรกโต 18% แตะ 192 ลบ. จากปีก่อนกำไร 163 ลบ.
UAC รายงานกำไรไตรมาส 3/64 โตกระฉูด 80% แตะ 58 ลบ. จากปีก่อน 32 ลบ. รับรายได้ธุรกิจเทรดดิ้งโตทะลัก ส่วนงวด 9 เดือนแรกโต 18% แตะ 192 ลบ. จากปีก่อนกำไร 163 ลบ.
5 พ.ย. 2564

บริษัท ยูเอซี โกลบอล จำกัด (มหาชน) หรือ UAC รายงานผลการดำเนินงานงวดไตรมาส 3 และงวด 9 เดือนแรกปี 2564 มีกำไรสุทธิ ดังนี้

โดยในงวดไตรมาส 3/64 บริษัทมีรายได้จากการขายและบริการเพิ่มขึ้น 145.51 ล้านบาท หรือเพิ่มขึ้นร้อยละ 69.82 จากปีก่อน ส่วนใหญ่เกิดจากการเพิ่มขึ้นของรายได้ในกลุ่มธุรกิจ Trading 143.16 ล้านบาท (กลุ่ม Energy&amp;Petroleum เพิ่มขึ้น 103.86 ล้านบาท กลุ่ม Industrial เพิ่มขึ้น 28.98 ล้านบาท และกลุ่ม Export&amp;Others เพิ่มขึ้น 9.31 ล้านบาท) รายได้กลุ่มธุรกิจ Manufactiring – Energyของโรงงาน PPP เพิ่มขึ้น 1.23 ล้านบาท เนื่องจากได้รับ Associated Gas ได้มากขึ้นในช่วงไตรมาส 3/2564 และโรงไฟฟ้าพืชพลังงานแม่แตงเพิ่มขึ้น 1.11 ล้านบาท เนื่องจากไม่มีปัญหา machine breakdown และจากการขาย SIS มีแนวโน้มที่ดีขึ้น
ด้านค่าใช้จ่ายทางการเงินลดลง 0.08 ล้านบาท หรือลดลงร้อยละ 1.13 เมื่อเทียบกับงวดเดียวกันของปีก่อน เป็นผลมาจากการลดลง ของภาระหนี้สินเงินกู้